
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Κανονισμού Εσωτερικής Υπηρεσίας του 
Πρωτοδικείου Θεσσαλονίκης, που τροποποιήθηκε 
και συμπληρώθηκε με την υπ’ αριθμ. 8/2012 από¬ 
φαση της Ολομέλειας αυτού. 1 

Έγκριση του Κανονισμού Εσωτερικής Υπηρεσίας του 
Πρωτοδικείου Ηλείας, που τροποποιήθηκε με την 
υπ’ αριθμ. 24/2012 απόφαση της Ολομέλειας αυ¬ 
τού. 2 

Έγκριση του Κανονισμού Εσωτερικής Υπηρεσίας του 
Ειρηνοδικείου Χαλκίδος, που τροποποιήθηκε με 
την υπ’ αριθμ. 619/2012 Πράξη της Ολομέλειας του 
Ειρηνοδικείου αυτού». 3 


ΑΠΟΦΑΣΕΙ Σ 

Αριθμ. απόφ. 5/2013 (1) 


Έγκριση του Κανονισμού Εσωτερικής Υπηρεσίας του 
Πρωτοδικείου Θεσσαλονίκης, που τροποποιήθηκε 
και συμπληρώθηκε με την υπ’ αριθμ. 8/2012 απόφα¬ 
ση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 24 Ιανουάριου 2013, ημέρα Πέμπτη και ώρα 
10.30' στο Κατάστημα του Αρείου Πάγου και στην αί¬ 
θουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση της 
Προέδρου του Αρείου Πάγου, η, κατά τα άρθρα 14 και 
17 του Κώδικα Οργανισμού Δικαστηρίων και Κατάστα¬ 
σης Δικαστικών Λειτουργών (κυρωτικός νόμος 1756/1988, 
όπως ισχύει σήμερα), Ολομέλεια σε συμβούλιο, στην 
οποία έλαβαν μέρος οι: 1) Ρένα Ασημακοπούλου, Πρόε¬ 
δρος του Αρείου Πάγου, 2) Δημήτριος Πατινίδης, 3) Θε¬ 
οδώρα Γκοΐνη, 4) Αθανάσιος Κουτρομάνος, 5) Γεώργιος 
Χρυσικός, 6) Νικόλαος Ζαΐρης, 7) Σπυρίδων Ζιάκας, 8) 
Βασίλειος Λυκούδης, Αντιπρόεδροι του Αρείου Πάγου, 
9) Βασίλειος Φούκας, 10) Δήμητρα Παπαντωνοπούλου, 11) 
Νικόλαος Λεοντής, 12) Βιολέττα Κυτέα, 13) Βαρβάρα Κρι- 
τσωτάκη, 14) Γεωργία Λαλούση, 15) Αντώνιος Αθηναίος, 
16) Γρηγόριος Κουτσόπουλος, 17) Δημήτριος Μουστά¬ 
κας, 18) Δημήτριος Μαζαράκης, 19) Παναγιώτης Ρουμπής, 


20) Ανδρέας Δουλγεράκης, 21) Κωνσταντίνος Φράγκος, 
22) Νικόλαος Πάσσος, 23) Γ εώργιος Αδαμόπουλος, 24) 
Αικατερίνη Βασιλακοπούλου - Κατσαβριά, 25) Ιωάννης 
Γιαννακόπουλος, 26) Χρυσόστομος Ευαγγέλου, 27) Αν¬ 
δρέας Ξένος, 28) Αντώνιος Ζευγώλης, 29) Ερωτόκριτος 
Καλούδης, 30) Ασπασία Καρέλλου, 31) Αργύριος Σταυρά- 
κης - Εισηγητής, 32) Ιωάννα Πετροπούλου, 33) Δήμητρα 
Λεοντάρη - Μπουρνάκα, 34) Εμμανουήλ Κλαδογένης, 
35) Μαρία Βασιλάκη, 36) Χρυσούλα Παρασκευά, 37) Ιω¬ 
άννης Χαμηλοθώρης, 38) Μιχαήλ Αυγουλέας, 39) Βασί¬ 
λειος Καπελούζος, 40) Παναγιώτης Χατζηπαναγιώτης, 
41) Ιωσήφ Τσαλαγανίδης και 42) Πάνος Πετρόπουλος, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Εισαγγελέας του Αρείου Πάγου Ιω¬ 
άννης - Σπυρίδωνας Τέντες και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα δύο (42), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5, εδ. α' του Ν. 1756/1988, όπως αυτό αντικ. από 
το άρθρο 3 παρ. 1 του Ν. 1868/1989). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 9-1-2013 έγγραφης πρόσκλησης της 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρο 14 
παρ. 2 εδ. α' Ν. 1756/1988, όπως αντικ. από το άρθρο 3 
παρ. 1 του ν. 1868/1989), προκειμένου να επιληφθεί του 
υπ’ αριθμ. 2704/26-11-2012 εγγράφου του Προέδρου του 
Τριμελούς Συμβουλίου Διεύθυνσης του Πρωτοδικείου 
Θεσσαλονίκης, Παναγιώτη Παυλίδη, Προέδρου Εφετών, 
το οποίο έχει ως ακολούθως: «Εχουμε την τιμή να Σας 
υποβάλλουμε δύο (2) επικυρωμένα υπηρεσιακά φωτοα- 

ντίγραφα της με αριθ. 8/2012 απόφασης της Ολομέλειας 
του Δικαστηρίου των Πρωτοδικών Θεσσαλονίκης, με την 
οποία τροποποιείται ο Κανονισμός Εσωτερικής Υπηρε¬ 
σίας του Πρωτοδικείου, προκειμένου να εγκριθεί από 
την Ολομέλεια του Δικαστηρίου Σας, σύμφωνα με τις 
διατάξεις του άρθρου 86 παρ. 2 Ν. 4055/2012.» 

Ο Εισηγητής - Αρεοπαγίτης Αργύριος Σταυράκης, 
αφού έθεσε υπόψη των μελών της Ολομέλειας: α. το 
παραπάνω έγγραφο του Πρωτοδικείου Θεσσαλονίκης 
και β. την υπό κρίση υπ’ αριθμ. 8/2012 απόφαση της Ολο¬ 
μέλειας του ως άνω Πρωτοδικείου,γ. τα στοιχεία του 
φακέλου, εισηγήθηκε την έγκριση της τροποποιήσεως 
του Κανονισμού Εσωτερικής Υπηρεσίας του Πρωτοδι¬ 
κείου Θεσσαλονίκης, σύμφωνα με την υπ’ αριθμό 8/2012 
απόφαση της Ολομέλειας αυτού. 

Ο Εισαγγελέας του Αρείου Πάγου Ιωάννης-Σπυρίδων 
Τέντες ανέπτυξε την πρότασή του και συμφώνησε με 
την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του Ν. 1756/1988, όπως αντικ. με το άρθρο 4 παρ. 1 
του Ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. Στην 
προκειμένη περίπτωση, η Ολομέλεια του Δικαστηρίου 
των Πρωτοδικών Θεσσαλονίκης με την υπ’ αριθμό 8/2012 
απόφασή της, τροποποίησε τον Κανονισμό Εσωτερικής 
Υπηρεσίας του Πρωτοδικείου Θεσσαλονίκης, ως εξής: 

«ΤΡΟΠΟΠΟΙΕΙ ΚΑΙ ΣΥΜΠΛΗΡΩΝΕΙ ομόφωνα τη με αριθ¬ 
μό 1/2007 απόφαση της Ολομέλειας του Δικαστηρίου 
Πρωτοδικών Θεσσαλονίκης με την οποία κωδικοποιήθη- 
κε σε ενιαίο κείμενο ο Κανονισμός Εσωτερικής Υπηρεσί¬ 
ας του Πρωτοδικείου Θεσσαλονίκης, που εγκρίθηκε με 
τη με αριθμό 24.214/20.3.2007 Απόφαση του Υπουργού 
Δικαιοσύνης και δημοσιεύθηκε στο ΦΕΚ 461/4.4.2007, 
τεύχ. Β' και στο διορθωτικό ΦΕΚ 836/30.5.2007, τεύχ. 
Β', όπως ο Κανονισμός αυτός τροποποιήθηκε μεταγε¬ 
νέστερα α) με τη με αριθμό 1/2009 απόφαση της Ολο¬ 
μέλειας του Δικαστηρίου τούτου, που δημοσιεύθηκε 
στο ΦΕΚ 850/7.5.2009, τεύχ. Β' και στο διορθωτικό ΦΕΚ 
1007/28.5.2009, τεύχ. Β', β) με τη με αριθμό 3/2010 από¬ 
φαση της Ολομέλειας του Δικαστηρίου τούτου, που 
δημοσιεύθηκε στο ΦΕΚ 859/18.6.2010, τεύχ. Β', γ) με τη 
με αριθμό 2/2011 απόφαση της Ολομέλειας του Δικαστη¬ 
ρίου τούτου, που δημοσιεύθηκε στο ΦΕΚ 1545/27.6.2011, 
τεύχ. Β' δ) με τη με αριθμό 11/2011 απόφαση της Ολομέ¬ 
λειας του Δικαστηρίου τούτου που δημοσιεύθηκε στο 


ΦΕΚ 2847/15-12-2011 τεύχ. Β' ε) με τη με αριθμ. 1/2012 
απόφαση της Ολομέλειας που κυρώθηκε από την Ολο¬ 
μέλεια του Αρείου Πάγου με τη με αριθμό 31/2012 από¬ 
φαση (Φ.Ε.Κ. 2453/6-9-2012 τ.Β') και στ) με τη με αριθμό 
4/2012 απόφαση της Ολομέλειας που κυρώθηκε από την 
Ολομέλεια του Αρείου Πάγου με τη με αριθμό 48/2012 
απόφαση (Φ.Ε.Κ. 2772/15-10-2012 τ.Β') και διαμορφώνεται 
πλέον ως ακολούθως: 

Το άρθρο 17Α έχει πλέον ως εξής: 

ΚΕΦΑΛΑΙΟ ΤΡΙΤΟ 
ΧΡΟΝΟΣ ΣΥΝΕΔΡΙΑΣΕΩΣ ΚΑΙ 
ΑΡΙΘΜΟΣ ΠΡΟΣΔΙΟΡΙΖΟΜΕΝΩΝ 
ΥΠΟΘΕΣΕΩΝ ΤΩΝ ΤΜΗΜΑΤΩΝ 
ΠΟΛΙΤΙΚΩΝ ΥΠΟΘΕΣΕΩΝ 

Άρθρο 17ο Α 

Κλήρωση των συνθέσεων σε υποθέσεις ασφαλιστικών 
μέτρων 

1. Οι συνθέσεις για την εκδίκαση των υποθέσεων 
ασφαλιστικών μέτρων (άρθρα 683, 684 ΚΠολΔ) καταρ¬ 
τίζονται με κλήρωση, όπως ο νόμος ορίζει (άρθρο 17Γ 
Ν. 1756/1988), εξαιρουμένων των αιτήσεων παροχής νο¬ 
μικής βοήθειας ή του ευεργετήματος της πενίας, των 
αιτήσεων προσωρινών διαταγών, των ανακοπών ή των 
αιτήσεων που αφορούν ρυθμιστικά μέτρα της εκτελε¬ 
στικής διαδικασίας (άρθρα 938 παρ. 3, 954 παρ. 4, 966 
παρ. 3, 973,1000 ΚΠολΔ κ.λ.π.), καθώς και των αιτήσεων 
ασφαλιστικών μέτρων, οι οποίες, κατ’ εφαρμογή των 
διατάξεων των άρθρων 632 παρ. 3, 672Α, 681 Α, 681Β 
παρ. 1 και 938 παρ. 1 ΚΠολΔ, συζητούνται υποχρεωτικά 
κατά τη δικάσιμο των αντίστοιχων ανακοπών και κυρίων 
αγωγών από τους Δικαστές που έχουν οριστεί προς 
εκδίκαση αυτών 

2. Η κλήρωση για την κατάρτιση των συνθέσεων στις 
δικασίμους αυτές γίνεται από το Πολυμελές Πρωτοδι¬ 
κείο, του οποίου η σύνθεση ορίζεται για το σκοπό αυτόν 
από το Συμβούλιο Διοίκησης. Το Πολυμελές Πρωτοδι¬ 
κείο συνεδριάζει δημόσια την πρώτη, εκτός από την 1η 
Ιανουάριου, και δέκατη έκτη ημέρα κάθε μήνα. Με την 
κλήρωση καταρτίζονται οι συνθέσεις μέχρι και τρεις 
ημέρες μετά την ημερομηνία της επόμενης συνεδρίασης 
του Πολυμελούς Πρωτοδικείου. Αν η συνεδρίαση συμπέ- 
σει με μη εργάσιμη ημέρα ή ματαιωθεί για οποιονδήπο- 
τε λόγο, γίνεται την αμέσως επόμενη εργάσιμη ημέρα. 
Αν ανακύψει στην τελευταία περίπτωση ανυπέρβλητη 
δυσχέρεια για την κατάρτιση της σύνθεσης, ο Πρό¬ 
εδρος του Συμβουλίου που διευθύνει το δικαστήριο, 
με αιτιολογημένη πράξη του, ορίζει τους δικαστές που 
θα διενεργήσουν την κλήρωση τη συγκεκριμένη ημέρα. 

3. Το Συμβούλιο Διοίκησης που διευθύνει το δικαστή¬ 
ριο καταρτίζει πίνακες, οι οποίοι περιλαμβάνουν κατ’ αρ¬ 
χαιότητα και με αριθμητική σειρά τα ονόματα όλων των 
προέδρων πρωτοδικών και των αναγκαιούντων για την 
κατάρτιση των συνθέσεων αρχαιότερων πρωτοδικών. 
Με βάση τους παραπάνω πίνακες ενεργείται η κλήρωση 
έως ότου συγκροτηθούν όλες οι συνθέσεις των δικα¬ 
στηρίων για το χρονικό διάστημα που αναφέρεται στην 
παράγραφο 2. Κατά τα λοιπά εφαρμόζονται αναλόγως 
οι διατάξεις των παραγράφων 1,2,5 του άρθρου 28. 

4. α. Κατά την περίοδο των δικαστικών διακοπών η 
κλήρωση διενεργείται από το Πολυμελές Πρωτοδικείο 
που συνεδριάζει κατά τις οριζόμενες σε κάθε δικαστή¬ 
ριο δικασίμους, και για χρονική περίοδο μέχρι και τρεις 

ημέρες μετά την ημερομηνία της επόμενης συνεδρίασης 
του ίδιου δικαστηρίου. 

β. Κατά την περίοδο του Πάσχα η κλήρωση διενερ- 
γείται από το Πολυμελές Πρωτοδικείο, που συνεδριάζει 
για το σκοπό αυτόν σε μία από τις αναφερόμενες στο 
εδάφιο 2 ημερομηνίες, που απέχει δέκα τουλάχιστον 
ημέρες πριν και δέκα τουλάχιστον ημέρες μετά την 
ημερομηνία της εορτής του Πάσχα. 

Το άρθρο 21 έχει πλέον ως εξής: 

ΚΕΦΑΛΑΙΟ ΕΚΤΟ 
ΠΟΙΝΙΚΑ ΤΜΗΜΑΤΑ 

Άρθρο 21ο 

Το Πρωτοδικείο διαιρείται σε δύο τμήματα για την 
εκδίκαση των ποινικών υποθέσεων και των υποθέσεων 
για τις οποίες λαμβάνονται αποφάσεις σε Συμβούλιο. 

Α) Στο Τακτικό Ποινικό Τμήμα. Αυτό δικάζει όλες τις 
ποινικές υποθέσεις, που σύμφωνα με τις σχετικές διατά¬ 
ξεις δικάζονται στα ακροατήρια του Μ.Ο.Δ., του Τριμε¬ 
λούς και Μονομελούς Πλημμελειοδικείου, Τριμελούς και 
Μονομελούς Δικαστηρίου Ανηλίκων και Αγορανομικού 
Δικαστηρίου. 

Β) Στο Τμήμα του Συμβουλίου Πλημμελειοδικών που εκ¬ 
δίδει τα κατά νόμο προβλεπόμενα βουλεύματα επί ποινι¬ 
κών υποθέσεων και στο οποίο μετέχουν δύο (2) Πρόεδροι 
Πρωτοδικών, εκ των οποίων ο αρχαιότερος ασκεί καθή¬ 
κοντα προϊσταμένου αμφοτέρων των Ποινικών Τμημάτων 
(Τακτικού και Συμβουλίου), αναπληρώνονται δε αμοιβαία 
μεταξύ τους και εναλλάσσονται, κατανέμοντας αντιστοί- 
χως τις υποθέσεις με βάση τον αριθμό, την βαρύτητα και 
τον χρόνο εισαγωγή τους, στις εκάστοτε συνθέσεις του 
Συμβουλίου, που συγκροτείται κατά τα λοιπά σύμφωνα 
με τις διατάξεις των άρθρων 5 παρ. 1 και 305 ΚΠΔ, από 
τους υπηρετούντες Ανακριτές του Πρωτοδικείου και σε 
περίπτωση κωλύματος αυτών ή κατά τη διάρκεια των 
δικαστικών διακοπών από τους υπόλοιπους Πρωτόδικες 
ή και έναν κατά περίπτωση Πάρεδρο». 

Με την ως άνω τροποποίηση του ισχύοντος κανονι¬ 
σμού προσαρμόζεται στις κείμενες διατάξεις η κλήρωση 
των συνθέσεων στις υποθέσεις των ασφαλιστικών μέ¬ 
τρων (άρθρ. 17 Α παρ. 1 του Κανονισμού) και διευκολύ¬ 
νεται η εύρυθμη λειτουργία του Ποινικού Τμήματος του 
δικαστηρίου με τον καθορισμό δύο Τμημάτων, ενός για 
την εκδίκαση των ποινικών υποθέσεων και ενός για την 
έκδοση των βουλευμάτων (αντί τριών Τμημάτων «για την 
εκδίκαση των ποινικών και πειθαρχικών υποθέσεων ως 
και των υποθέσεων για τις οποίες λαμβάνονται αποφά¬ 
σεις σε Συμβούλιο» του ισχύοντος Κανονισμού), χωρίς 
να μεταβάλλεται ο αριθμός των ποινικών δικασίμων (συ¬ 
νεδριάσεων) του δικαστηρίου και ο αριθμός των προσ- 
διοριζομένων ανά δικάσιμο για εκδίκαση υποθέσεων. 

Κατόπιν τούτων, η Ολομέλεια κρίνει ομοφώνως ότι πρέ¬ 
πει να εγκριθεί η γενομένη τροποποίηση του Κανονισμού 
Εσωτερικής Υπηρεσίας του Δικαστηρίου αυτού, ως έχει. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την γενομένη με την υπ’ αριθμό 8/ 2012 από¬ 
φαση της Ολομέλειας του Πρωτοδικείου Θεσσαλονίκης 
τροποποίηση του Κανονισμού Εσωτερικής Υπηρεσίας 
του Δικαστηρίου αυτού. 

Κρίθηκε, αποφασίσθηκε και εκδόθηκε, στην Αθήνα, 
στις 24 Ιανουάριου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 


Αριθμ. απόφ. 7/2013 (2) 

Έγκριση του Κανονισμού Εσωτερικής Υπηρεσίας του 
Πρωτοδικείου Ηλείας, που τροποποιήθηκε με την 
υπ’ αριθμ. 24/2012 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 24 Ιανουάριου 2013, ημέρα Πέμπτη και ώρα 
10.30" στο Κατάστημα του Αρείου Πάγου και στην αί¬ 
θουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση της 
Προέδρου του Αρείου Πάγου, η, κατά τα άρθρα 14 και 
17 του Κώδικα Οργανισμού Δικαστηρίων και Κατάστα¬ 
σης Δικαστικών Λειτουργών (κυρωτικός νόμος 1756/1988, 
όπως ισχύει σήμερα), Ολομέλεια σε συμβούλιο, στην 
οποία έλαβαν μέρος οι: 1) Ρένα Ασημακοπούλου, Πρόε¬ 
δρος του Αρείου Πάγου, 2) Δημήτριος Πατινίδης, 3) θε¬ 
οδώρα Γκο'ίνη, 4) Αθανάσιος Κουτρομάνος, 5) Γεώργιος 
Χρυσικός, 6) Νικόλαος Ζάίρης, 7) Σπυρίδων Ζιάκας, 8) 
Βασίλειος Λυκούδης, Αντιπρόεδροι του Αρείου Πάγου, 
9) Βασίλειος Φούκας, 10) Δήμητρα Παπαντωνοπούλου, 11) 
Νικόλαος Λεοντής, 12) Βιολέττα Κυτέα, 13) Βαρβάρα Κρι- 
τσωτάκη, 14) Γεωργία Λαλούση, 15) Αντώνιος Αθηναίος, 
16) Γρηγόριος Κουτσόπουλος, 17) Δημήτριος Μουστά¬ 
κας, 18) Δημήτριος Μαζαράκης, 19) Παναγιώτης Ρουμπής, 
20) Ανδρέας Δουλγεράκης, 21) Κωνσταντίνος Φράγκος, 
22) Νικόλαος Πάσσος, 23) Γ εώργιος Αδαμόπουλος, 24) 
Αικατερίνη Βασιλακοπούλου - Κατσαβριά, 25) Ιωάννης 
Γιαννακόπουλος, 26) Χρυσόστομος Ευαγγέλου, 27) Αν¬ 
δρέας Ξένος, 28) Αντώνιος Ζευγώλης, 29) Ερωτόκρι- 
τος Καλούδης, 30) Ασπασία Καρέλλου, 31) Μιλτιάδης 
Σπυρόπουλος, 32) Αργύριος Σταυράκης-Εισηγητής, 33) 
Ιωάννα Πετροπούλου, 34) Δήμητρα Λεοντάρη-Μπουρ- 
νάκα, 35) Εμμανουήλ Κλαδογένης, 36) Μαρία Βασιλάκη, 
37) Χρυσούλα Παρασκευά, 38) Ιωάννης Χαμηλοθώρης, 
39) Μιχαήλ Αυγουλέας, 40) Βασίλειος Καπελούζος, 41) 
Παναγιώτης Χατζηπαναγιώτης, 42) Ιωσήφ Τσαλαγανίδης 
και 43) Πάνος Πετρόπουλος, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι του Αρείου 
Πάγου και Αρεοπαγίτες. 

Παραστάθηκαν ο Εισαγγελέας του Αρείου Πάγου Ιω¬ 
άννης - Σπυρίδων Τέντες και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη¬ 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα τρεις (43), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5, εδ. α' του Ν. 1756/1988, όπως αυτό αντικ. από 
το άρθρο 3 παρ. 1 του Ν. 1868/1989). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 9-1-2013 έγγραφης πρόσκλησης της 
Προέδρου του Αρείου Πάγου προς τους υπηρετούντες 

στον Άρειο Πάγο δικαστικούς λειτουργούς (άρθρο 14 
παρ. 2 εδ. α' Ν. 1756/1988, όπως αντικ, από το άρθρο 3 
παρ. 1 του Ν. 1868/1989), προκειμένου να επιληφθεί του 
υπ’ αριθμ. 2/2-1-2013 εγγράφου της Διευθύνουσας το 
Πρωτοδικείο Ηλείας, Κωνσταντίνας Νασιάκου, Προέ¬ 
δρου Πρωτοδικών, το οποίο έχει ως ακολούθως: «Σας 
υποβάλλουμε την υπ’ αριθμ. 24/2012 απόφαση της 
Ολομέλειας του Πρωτοδικείου Ηλείας, που αφορά την 
τροποποίηση του Κανονισμού Λειτουργίας για τις δικές 
σας ενέργειες.» 

Ο Εισηγητής-Αρεοπαγίτης Αργύριος Σταυράκης, αφού 
έθεσε υπόψη των μελών της Ολομέλειας: α. το πα¬ 
ραπάνω έγγραφο του Πρωτοδικείου Ηλείας και β. την 
υπό κρίση υπ’ αριθμ. 24/2012 απόφαση της Ολομέλειας 
του ως άνω Πρωτοδικείου, γ. τα στοιχεία του φακέ¬ 
λου, εισηγήθηκε την έγκριση της τροποποιήσεως του 
Κανονισμού Εσωτερικής Υπηρεσίας του Πρωτοδικείου 
Ηλείας, σύμφωνα με την υπ’ αριθμό 24/2012 απόφαση 
της Ολομέλειας αυτού. 

Ο Εισαγγελέας του Αρείου Πάγου Ιωάννης-Σπυρίδων 
Τέντες ανέπτυξε την πρότασή του και συμφώνησε με 
την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του Ν. 1756/1988, όπως αντικ. με το άρθρο 4 παρ. 1 
του ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρω¬ 
τοδικείου Ηλείας με την υπ’ αριθμό 24/2012 απόφασή 
της, τροποποίησε τον Κανονισμό Εσωτερικής Υπηρεσίας 
του Πρωτοδικείου Ηλείας, ως εξής: «Τροποποιούμε τον 
Κανονισμό Εσωτερικής Υπηρεσίας του Πρωτοδικείου 
Ηλείας, που ισχύει με τις υπ’ αριθμ. 7/1992.12/2000,11/2002 
και 4/2007 αποφάσεις της Ολομέλειας του Πρωτοδι¬ 
κείου Ηλείας ως εξής: Το Μονομελές Πλημμελειοδικείο 
Πύργου να συνεδριάζει στη μεταβατική έδρα Πελοπίου 
τη δεύτερη Παρασκευή του μηνάς Οκτωβρίου, Μάίου 
και Ιουνίου. Ορίζεται ημερομηνία έναρξης ισχύος του 
τροποποιημένου Κανονισμού η 1-1-2013». 

Η τροποποίηση αυτή κατέστη αναγκαία επειδή, όπως 
αναφέρεται στην ως άνω απόφαση της Ολομέλειας 
του Πρωτοδικείου Ηλείας (ενσωματωμένη υπ’ αριθμ. 
36/2012 πρόταση του Εισαγγελέα Πρωτοδικών Ηλείας), 
σύμφωνα με το π.δ. 110/10-10-2012 (ΦΕΚ Α' 193), με έναρξη 
ισχύος την 1-1-2013, στην περιφέρεια του Πρωτοδικείου 
Ηλείας α) τα Ειρηνοδικεία Ωλένης, Λαμπείας και Ελευ- 
σίνος Πελοποννήσου συγχωνεύθηκαν στο Ειρηνοδικείο 


Ολυμπίων, με έδρα το Πελόπιο, και β) τα Ειρηνοδικεία 
Ανδρίτσαινας και Κρεστένων στο Ειρηνοδικείο Πύργου, 
με έδρα τον Πύργο. Ο γενόμενος δε ως ανωτέρω καθο¬ 
ρισμός των δικασίμων (συνεδριάσεων) του υπόψη Μετα¬ 
βατικού δικαστηρίου (Μονομελούς Πλημμελειοδικείου) 
εξυπηρετεί τις υπάρχουσες ανάγκες προς εκδίκαση των 
σχετικών υποθέσεων, ενόψει του ότι, όπως προκύπτει 
από το υπ’ αριθμ. 94/2013 έγγραφο του Γραμματέα του 
Τμήματος Διοίκησης του Πρωτοδικείου Ηλείας, στην 
ορισθείσα ήδη δικάσιμο την 14-6-2013 έχουν εισαχθεί 
προς εκδίκαση δεκατρείς (13) υποθέσεις, εκ των οποίων 
μία με χρόνο τελέσεως την 13-8-2008, μία την 30-8-2011 
και οι λοιπές με χρόνο τελέσεως το έτος 2012. 

Κατόπιν τούτων, η Ολομέλεια κρίνει ομοφώνως ότι 
πρέπει να εγκριθεί η γενομένη τροποποίηση του Κανο¬ 
νισμού Εσωτερικής Υπηρεσίας του Δικαστηρίου αυτού, 
ως έχει.- 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την γενομένη με την υπ’ αριθμό 24/ 2012 
απόφαση της Ολομέλειας του Πρωτοδικείου Ηλείας 
τροποποίηση του Κανονισμού Εσωτερικής Υπηρεσίας 
του Δικαστηρίου αυτού. 

Κρίθηκε, αποφασίσθηκε και εκδόθηκε, στην Αθήνα, 
στις 24 Ιανουάριου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 

-♦- 

Αριθμ. απόφ. 9/2013 (3) 

Έγκριση του Κανονισμού Εσωτερικής Υπηρεσίας του 
Ειρηνοδικείου Χαλκίδος, που τροποποιήθηκε με την 
υπ’ αριθμ. 619/2012 Πράξη της Ολομέλειας του Ειρη¬ 
νοδικείου αυτού» 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο 

Σήμερα 24 Ιανουάριου 2013, ημέρα Πέμπτη και ώρα 
10.30' στο Κατάστημα του Αρείου Πάγου και στην αί¬ 
θουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερο από νόμιμη πρόσκληση της 
Προέδρου του Αρείου Πάγου, η κατά τα άρθρα 14 και 
17 του Κώδικα Οργανισμού Δικαστηρίων και Κατάστα¬ 
σης Δικαστικών Λειτουργών (κυρωτικός νόμος 1756/1988, 
όπως ισχύει σήμερα), Ολομέλεια σε συμβούλιο, στην 
οποία έλαβαν μέρος οι: 1) Ρένα Ασημακοπούλου, Πρόε¬ 
δρος του Αρείου Πάγου, 2) Δημήτριος Πατινίδης, 3) Θε¬ 
οδώρα Γκοίνη, 4) Αθανάσιος Κουτρομάνος, 5) Γεώργιος 
Χρυσικός, 6) Νικόλαος Ζαίρης, 7) Σπυρίδων Ζιάκας, 8) 
Βασίλειος Λυκούδης, Αντιπρόεδροι του Αρείου Πάγου, 
9) Βασίλειος Φούκας, 10) Δήμητρα Παπαντωνοπούλου, 11) 
Νικόλαος Λεοντής, 12) Βιολέττα Κυτέα, 13) Βαρβάρα Κρι- 
τσωτάκη, 14) Γεωργία Λαλούση, 15) Αντώνιος Αθηναίος, 
16) Γρηγόριος Κουτσόπουλος, 17) Δημήτριος Μουστά¬ 
κας, 18) Δημήτριος Μαζαράκης, 19) Παναγιώτης Ρουμπής, 
20) Ανδρέας Δουλγεράκης, 21) Κωνσταντίνος Φράγκος, 
22) Νικόλαος Πάσσος, 23) Γ εώργιος Αδαμόπουλος, 24) 
Αικατερίνη Βασιλακοπούλου - Κατσαβριά, 25) Ιωάννης 
Γιαννακόπουλος, 26) Χρυσόστομος Ευαγγέλου, 27) Αν¬ 
δρέας Ξένος, 28) Αντώνιος Ζευγώλης, 29) Ερωτόκρι- 
τος Καλούδης, 30) Ασπασία Καρέλλου, 31) Μιλτιάδης 
Σπυρόπουλος, 32) Αργύριος Σταυράκης-Εισηγητής, 33) 
Ιωάννα Πετροπούλου, 34) Δήμητρα Λεοντάρη-Μπουρ- 
νάκα, 35) Εμμανουήλ Κλαδογένης, 36) Μαρία Βασιλάκη, 

37) Χρυσούλα Παρασκευά, 38) Ιωάννης Χαμηλοθώρης, 
39) Μιχαήλ Αυγουλέας, 40) Βασίλειος Καπελούζος, 41) 
Παναγιώτης Χατζηπαναγιώτης, 42) Ιωσήφ Τσαλαγανίδης 
και 43) Πάνος Πετρόπουλος, Αρεοπαγίτες. Κωλύονται 
και δεν παρέστησαν - οι λοιποί Αντιπρόεδροι του Αρείου 
Πάγου και Αρεοπαγίτες. 

Παραστάθηκαν ο Εισαγγελέας του Αρείου Πάγου Ιω¬ 
άννης - Σπυρίδων Τέντες και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα τρεις (43), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5, εδ. α' του Ν. 1756/1988, όπως αυτό αντικ. από 
το άρθρο 3 παρ. 1 του Ν. 1868/1989). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 9-1-2013 έγγραφης πρόσκλησης της 
Προέδρου του Αρείου Πάγου προς τους υπηρετούντες 
στον Άρειο Πάγο δικαστικούς λειτουργούς (άρθρο 14 
παρ. 2 εδ. α' Ν. 1756/1988, όπως αντικ. από το άρθρο 3 
παρ. 1 του Ν. 1868/1989), προκειμένου να επιληφθεί του 
υπ’ αριθμ. 768/21 -12-2012 εγγράφου του Προϊσταμένου 
του. Ειρηνοδικείου Χαλκίδος, Γεωργίου Μοιρασγεντή, 
Ειρηνοδίκη, το οποίο έχει ως ακολούθως: «Σας αποστέλ¬ 
λουμε τη με αριθμό 619/2012 Πράξη της Ολομέλειας του 
Ειρηνοδικείου Χαλκίδας, με την οποία τροποποιήθηκε 
ο Κανονισμός της Εσωτερικής Υπηρεσίας του και πα- 
ρακαλούμε για τις δικές σας ενέργειες.» 

Ο Εισηγητής-Αρεοπαγίτης Αργύριος Σταυράκης, αφού 
έθεσε υπόψη των μελών της Ολομέλειας: α. το παρα¬ 
πάνω έγγραφο του Ειρηνοδικείου Χαλκίδος και β. την 
υπό κρίση υπ’ αριθμ. 619/2012 Πράξη της Ολομέλειας 
του ως άνω Ειρηνοδικείου, εισηγήθηκε την έγκριση της 
τροποποιήσεως του Κανονισμού Εσωτερικής Υπηρεσίας 
του Ειρηνοδικείου Χαλκίδας, σύμφωνα με την τελευταία 
αυτή Πράξη της Ολομέλειας του, πλην της διατάξεως 
του με την οποία ορίζεται ότι οι προς συζήτηση υποθέ¬ 
σεις ασφαλιστικών μέτρων προσδιορίζονται μέχρι 18 ανά 
δικάσιμο, από τις οποίες οι 10 είναι πρωτοείσακτες, η 
οποία πρέπει να τροποποιηθεί και να ορισθεί ότι οι υπο¬ 
θέσεις προσδιορίζονται χωρίς αριθμητικό περιορισμό. 

Ο Εισαγγελέας του Αρείου Πάγου Ιωάννης-Σπυρίδων 
Τέντες ανέπτυξε την πρόταση του και συμφώνησε με 
την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του Ν. 1756/1988, όπως αντικ. με το άρθρο 4 παρ. 1 
του Ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 


Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρη¬ 
νοδικείου Χαλκίδας με την υπ’ αριθμ.619/2012 Πράξη της 
τροποποίησε τον Κανονισμό Λειτουργίας της εσωτερι¬ 
κής Υπηρεσίας του ως εξής: 

«ΠΡΟΣΔΙΟΡΙΣΜΟΣ - ΕΚΔΙΚΑΣΗ ΠΟΛΙΤΙΚΩΝ ΥΠΟΘΕΣΕΩΝ 

1. Υποθέσεις Τακτικής Διαδικασίας και Ειδικής Διαδι¬ 
κασίας με πινάκιο δικάζονται κάθε Τρίτη και έως τέσ¬ 
σερις φορές το μήνα. Η εκφώνηση γίνεται στις 9:00. 
Στην εκφώνηση προηγείται το πινάκιο της Τακτικής 
Διαδικασίας και ακολουθεί της Ειδικής. Στο πινάκιο της 
Τακτικής Διαδικασίας εγγράφονται μέχρι 13 πρωτοεί¬ 
σακτες υποθέσεις και μέχρι 10 υποθέσεις από αναβολή. 
Στο πινάκιο της Ειδικής Διαδικασίας εγγράφονται μέχρι 
11 πρωτοείσακτες υποθέσεις (από τις οποίες οι 3 εργα¬ 
τικές και οι 8 αυτοκίνητα κ.λ.π.) και μέχρι 9 υποθέσεις 
από αναβολή. 

2. Υποθέσεις Ειδικής Διαδικασίας χωρίς πινάκιο (μι¬ 
σθωτικές, πιστωτικοί τίτλοι) δικάζονται τη δεύτερη και 
την τέταρτη Παρασκευή κάθε μήνα. Η εκφώνηση 
γίνεται τις 9:00. 

Προσδιορίζονται μέχρι 15 υποθέσεις, από τις οποίες 
8 είναι πρωτοείσακτες. 

3. Υποθέσεις Εκούσιας Δικαιοδοσίας δικάζονται κάθε 
Παρασκευή και έως τέσσερις φορές το μήνα. Η εκφώ¬ 
νηση γίνεται στις 11:00. Στο πινάκιο της Εκούσιας εγ- 
γράφονται μέχρι 12 υποθέσεις από τις οποίες οι 9 είναι 
πρωτοείσακτες. Με την έναρξη ισχύος των διατάξεων 
των άρθρων 1, 4, 5,17 και 20 του Ν. 4055/2012 (η οποία 
έχει ανασταλεί για την 1.3. 2013), οι υποθέσεις Εκούσι¬ 
ας Δικαιοδοσίας θα δικάζονται κάθε Πέμπτη και έως 
τέσσερις φορές το μήνα, πλην εκείνων του Ν. 3869/2010 
(περί χρεωμένων νοικοκυριών) που θα συνεχίσουν να 
δικάζονται κάθε Παρασκευή, όπως ορίζεται πιο πάνω. 
Στο πινάκιο της Εκούσιας κάθε Πέμπτη θα εγγράφονται 
μέχρι 30 υποθέσεις. Η εκφώνηση θα γίνεται στις 10:00. 

4. Υποθέσεις Ασφαλιστικών Μέτρων δικάζονται την 
πρώτη και την τρίτη Δευτέρα κάθε μήνα. Η εκφώνηση 
γίνεται στις 10:00. Προσδιορίζονται μέχρι 18 υποθέσεις 
από τις οποίες οι 10 είναι πρωτοείσακτες. 

5. Υποθέσεις Συναινετικών Προσημειώσεων δικάζονται 
τη δεύτερη και την τέταρτη Δευτέρα κάθε μήνα καθώς 
και κάθε Τετάρτη και Πέμπτη. Η εκδίκαση αυτών των 
υποθέσεων κάθε Πέμπτη θα συνεχιστεί έως την έναρ¬ 
ξη ισχύος των ανωτέρω διατάξεων των άρθρων του 
Ν. 4055/2012. Οι υποθέσεις αυτές δικάζονται από τις 
10:00 έως τις 13:00. 

6. Υποθέσεις Μικροδιαφορών δικάζονται την πρώτη 
και την τρίτη Παρασκευή κάθε μήνα. Η εκφώνηση γίνεται 
στις 9:00. Προσδιορίζονται μέχρι 25 υποθέσεις, από τις 
οποίες οι 15 είναι πρωτοείσακτες. 

Με απόφαση του Προϊσταμένου της Υπηρεσίας και 
εφόσον αυτό επιβάλλεται από τις συνθήκες, είναι δυνατό 
να αυξηθεί κατ’ εξαίρεση ο αριθμός των προσδιορισθει- 
σών υποθέσεων σε μία δικάσιμο. Σε περιπτώσεις επεί¬ 
γουσας ανάγκης ο Ειρηνοδίκης Υπηρεσίας μπορεί να 
προσδιορίσει την εκδίκαση υποθέσεων Ασφαλιστικών ή 
Εκούσιας Δικαιοδοσίας σε οποιαδήποτε ημέρα και ώρα. 

ΛΟΙΠΕΣ ΕΡΓΑΣΙΕΣ 

Διαταγές Πληρωμής και Πιστοποιητικά Τελεσιδικίας, 

Συνεταιρισμών κ.λ.π. εκδίδονται όλες τις εργάσιμες 
ημέρες της εβδομάδας.Ένορκες Βεβαιώσεις συντάσσο- 
νται τις εργάσιμες ημέρες της εβδομάδας. Το ίδιο ισχύει 
και για τη σύνταξη διαφόρων εκθέσεων (ορκίσεις πραγ- 
ματογνωμώνων, εκθέσεις σφραγίσεων και αποσφραγί¬ 
σεων κ.λ.π.) και τις λοιπές εργασίες του Ειρηνοδικείου 
(χορήγηση διαφόρων βεβαιώσεων κ.λ.π.). Οι ένορκες 
βεβαιώσεις χωρίς κλήση συντάσσονται αυθημερόν. Η 
έκδοση Διαταγών Πληρωμής, διαφόρων Πιστοποιητικών 
κ.λ.π. γίνεται εντός 3 εργασίμων ημερών, ή νωρίτερα 
(ακόμη και αυθημερόν) εφόσον το επιτρέπει ο φόρτος 
εργασίας. 

ΔΙΚΑΣΤΙΚΕΣ ΔΙΑΚΟΠΕΣ 

Στη διάρκεια των Δικαστικών Διακοπών (από 11ουλίου 
μέχρι και 15 Σεπτεμβρίου), κατά τις επίσημες αργίες, 
καθώς και τις περιόδους των εορτών των Χριστου¬ 
γέννων και του Πάσχα (όπως οι τελευταίες ορίζονται 
από τον Διευθύνοντα το Πρωτοδικείο Χαλκίδας) δεν 
ορίζονται δικάσιμοι. Εξαιρούνται υποθέσεις τις οποίες ο 
Προϊστάμενος του Ειρηνοδικείου Χαλκίδας χαρακτηρίζει 
κατεπείγουσες, σύμφωνα με τα οριζόμενα στις διατάξεις 
του άρθρου 27 του Κώδικα Οργανισμού Δικαστηρίων και 
Κατάστασης Δικαστικών Λειτουργών και οι υποθέσεις 
Ασφαλιστικών Μέτρων. Κατά τον μήνα Αύγουστο δεν 
εκδίδονται Διαταγές Πληρωμής. 

ΥΠΗΡΕΣΙΕΣ ΕΙΡΗΝΟΔΙΚΩΝ 

Οι Υπηρεσίες των Ειρηνοδικών του Ειρηνοδικείου Χαλ¬ 
κίδας ορίζονται κάθε μήνα με πράξη του Διευθύνοντος 
το Πρωτοδικείο Χαλκίδας, σύμφωνα με το άρθρο 6Α 
του Κώδικα Οργανισμού Δικαστηρίων και Κατάστασης 
Δικαστικών Λειτουργών, όπως αυτό αντικαταστάθηκε 
με το άρθρο 3 παρ. 2 του Ν. 3472/2006. Στο Ειρηνοδι¬ 
κείο Χαλκίδας, μετά από Πράξη του Διευθύνοντος το 
Πρωτοδικείο Χαλκίδας, εκτελούν υπηρεσία ή και εκ- 
δικάζουν υποθέσεις Ειρηνοδίκες των Περιφερειακών 
Ειρηνοδικείων της Εύβοιας. 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ 

Το Ειρηνοδικείο Χαλκίδας συνιστά ένα και μόνο Τμήμα. 

Η Προϊσταμένη της Γραμματείας είναι υπεύθυνη, πέ¬ 
ραν της διεκπεραίωσης των διοικητικών υποθέσεων 
(τήρηση ατομικών φακέλων, μισθοδοσίας, στατιστικών 
στοιχείων και αλληλογραφίας - πρωτοκόλλου και εμπι- 
στευτικού πρωτοκόλλου, διαχείριση των διαφόρων προ¬ 
μηθειών γραφικής ύλης, καθαριότητας κ.λ.π.) και για την 
τήρηση αιτήσεων Σωματείων προς διορισμό δικαστικών 
αντιπροσώπων, την επιμέλεια για την επιθεώρηση των 
Ληξιαρχείων και των Δικαστικών Επιμελητών, για τη 
δημοσίευση Πράξεων της Ολομέλειας του Ειρηνοδικείου 
και Πολιτικών Αποφάσεων, για την κατάθεση Ενδίκων 
Μέσων (Εφέσεων, Ανακοπών Ερημοδικίας, Αναιρέσεων, 
Αναψηλαφήσεων και Ανακλήσεων ή Μεταρρυθμίσεων 
και Τριτανακοπών επί Αποφάσεων Εκούσιας Δικαιο¬ 
δοσίας) καθώς και για την τήρηση των βιβλίων της 
Υπηρεσίας. 


Η Προϊσταμένη της Γ ραμματείας, μετά από συνεννό¬ 
ηση με τον Προϊστάμενο του Ειρηνοδικείου, ορίζει ανά 
τακτά χρονικά διαστήματα, που δεν υπερβαίνουν το ένα 
δικαστικό έτος, το αντικείμενο της εργασίας των υπαλ¬ 
λήλων του Ειρηνοδικείου και, εφόσον το επιβάλλουν 
ειδικές υπηρεσιακές ανάγκες, μπορεί να αναθέτει σε 
υπάλληλο ή υπαλλήλους ορισμένου τομέα την εκτέλεση 
εργασιών που ανήκουν στην αρμοδιότητα άλλου τομέα. 
Σε περίπτωση αλλαγής τομέα εργασίας, ο υπάλληλος 
ο εξερχόμενος του τομέα υποχρεούται να ενημερώσει 
πλήρως εντός ευλόγου χρονικού διαστήματος τον ει¬ 
σερχόμενο περί του αντικειμένου εργασίας, με σκοπό 
την εύρυθμη λειτουργία της Γραμματείας του Δικα¬ 
στηρίου. 

Οι γραμματείς μετέχουν στη συγκρότηση του Ειρη¬ 
νοδικείου κατά την εκδίκαση διαφόρων υποθέσεων, δι- 
εκπεραιώνουν όλες τις υποθέσεις που υπάγονται στην 
αρμοδιότητα τους και τηρούν τα πιο κάτω βιβλία: 

1. Εισαγωγικών Δικογράφων: 

Τακτικής Διαδικασίας, Ειδικής Διαδικασίας, Εκούσιας 
Δικαιοδοσίας, Ασφαλιστικών Μέτρων και Μικροδιαφο- 
ρών. 

2. Εκδοθεισών Αποφάσεων: 

Πολιτικών Αποφάσεων και Διαταγών Πληρωμής και 
Απόδοσης Μισθίου. 

3. Λοιπά Βιβλία: 

Απογράφων, Πρακτικών Συμβιβασμού, Αναβολών κ.λ.π., 

Πρακτικών Ματαιωθεισών Αγωγών, Αιτήσεων κ.λ.π., 
Πρακτικών Ματαιωθεισών Αγωγών Μικροδιαφορών, Πα¬ 
ραιτήσεων από τα'Ενδικα Μέσα, Εκθέσεων και Πράξεων, 
Καταθέσεων και Αποδόσεων Εγγυοδοσιών, Προγραμμά¬ 
των Πλειστηριασμού, Καταστάσεων Εξόδων Δικαστικών 
Επιμελητών και Συμβολαιογράφων, Πινάκια Τακτικής 
Διαδικασίας, Ειδικής Διαδικασίας και Εκούσιας Δικαιο¬ 
δοσίας, Μητρώα Αστικών και Αγροτικών Συνεταιρισμών. 

Επίσης, οι Γραμματείς είναι υπεύθυνοι για την καθαρο- 
γραφή των πάσης φύσεως αποφάσεων και για τη δακτυ¬ 
λογράφηση διαφόρων εγγράφων του Δικαστηρίου, για 
τη σύνταξη εκθέσεων σφραγίσεων και αποσφραγίσεων, 
για την παραλαβή προγραμμάτων εκθέσεων κατασχέσε¬ 
ων δικαστικών επιμελητών και την καταχώρηση αυτών 
στα ειδικά βιβλία. 

Η δικαστική επιμελήτρια του Ειρηνοδικείου Χαλκίδας 
διενεργεί τις επιδόσεις για τις οποίες είναι αρμόδια, 
την τακτοποίηση του Αρχείου και γενικά εκτελεί τις 
εξωτερικές εργασίες (Ταχυδρομείο κ.λ.π.) και τις ερ¬ 
γασίες που της ανατίθενται από τον Προϊστάμενο του 
Ειρηνοδικείου ή την Προϊσταμένη της Γ ραμματείας. 

Ακόμη, αποφασίζει να ορίσει στις 25.6.2013 μία εμ¬ 
βόλιμη δικάσιμο τακτικής διαδικασίας και ειδικής δι¬ 
αδικασίας με πινάκιο, στην οποία θα προσδιοριστούν 
υποθέσεις εξ αναβολής». 

Με την ως άνω τροποποίηση του ισχύοντος κανονι¬ 
σμού διευκολύνεται η εύρυθμη λειτουργία του Ειρη¬ 
νοδικείου αν ληφθεί υπόψη ότι, όπως προκύπτει από 
τα στοιχεία του φακέλλου, α) οι υπηρετούντες δικα¬ 
στές στο Ειρηνοδικείο Χαλκίδας ανέρχονται σε πέντε 
(5), όσες και οι οργανικές τους θέσεις, και β) κατά το 
προηγούμενο ημερολογιακό έτος 2012 εκδόθηκαν στο 
ίδιο Ειρηνοδικείο συνολικώς 506 αποφάσεις όλων των 
διαδικασιών, πλέον 806 συνολικώς αποφάσεων επί 
πάσης φύσεως υποθέσεων ασφαλιστικών μέτρων και 
διαδικασίας ασφαλιστικών μέτρων. Οι προτεινόμενες 

ως άνω μεταβολές ως προς τον αριθμό των δικασίμων 
και τον αριθμό των προσδιοριζόμενων κατά δικάσιμο 
υποθέσεων και δη αα) των υποθέσεων τακτικής διαδι¬ 
κασίας και ειδικών διαδικασιών πινακίου, για τις οποί¬ 
ες ορίζεται δικάσιμος κάθε Τρίτη και «έως τέσσερις 
φορές το μήνα» αντί για κάθε Τρίτη του ισχύοντος 
κανονισμού, με αριθμό προσδιοριζόμενων υποθέσεων 
23 και 20, αντίστοιχα, όπως και στον ισχύοντα κανο¬ 
νισμό, ββ) των ειδικών διαδικασιών εκτός πινακίου και 
των υποθέσεων εκούσιας δικαιοδοσίας, για τις οποίες 
ορίζεται δικάσιμος κάθε δεύτερη και τέταρτη Παρα¬ 
σκευή του μηνός για τις υποθέσεις ειδικών διαδικα¬ 
σιών και κάθε Παρασκευή και έως τέσσερις φορές το 
μήνα για τις υποθέσεις εκούσιας δικαιοδοσίας, αντί για 
κάθε Παρασκευή, για όλες τις ανωτέρω υποθέσεις, του 
ισχύοντος κανονισμού, με αριθμό προσδιοριζόμενων 
υποθέσεων μέχρι 15 για τις υποθέσεις ειδικών διαδι¬ 
κασιών, όπως και στον ισχύοντα κανονισμό, και μέχρι 
12 για τις υποθέσεις Εκούσιας (κάθε Πέμπτη και έως 
τέσσερις φορές το μήνα, με αριθμό προσδιοριζόμενων 
30 ανά δικάσιμο, με την έναρξη ισχύος των διατάξεων 
των άρθρων 1, 4, 5, 17 και 20 του Ν 4055/2012), αντί 
για 5 του ισχύοντος κανονισμού, γγ) των ασφαλιστικών 
μέτρων, για τις οποίες ορίζεται δικάσιμος κάθε πρώτη 
και τρίτη Δευτέρα του μηνός με αριθμό προσδιοριζό¬ 
μενων υποθέσεων μέχρι 18, αντί για κάθε Δευτέρα και 
μέχρι 15 του ισχύοντος, με την περαιτέρω πρόβλεψη 
της δυνατότητας, αναλόγως των συνθηκών, για κατ’ 
εξαίρεση αύξηση των προσδιοριζόμενων υποθέσεων 
με απόφαση του Προϊσταμένου της Υπηρεσίας και τον 
προσδιορισμό επειγουσών υποθέσεων προς εκδίκαση 
σε οποιαδήποτε ημέρα από τον Ειρηνοδίκη Υπηρεσίας 
και δδ) των μικροδιαφορών, για τις οποίες ορίζεται δι¬ 
κάσιμος η τρίτη και η τέταρτη Παρασκευή του μηνός, με 
αριθμό υποθέσεων μέχρι 25 ανά δικάσιμο, αντί της μίας 


Παρασκευής, με αριθμό υποθέσεων μέχρι 15, του ισχύ- 
οντος κανονισμού, προσαρμοσμένες (οι προτεινόμενες 
ως άνω τροποποιήσεις) στις ανάγκες εκδικάσεως των 
κατά διαδικασία υποθέσεων, συμβάλλουν στην κατά τα 
ανωτέρω εύρυθμη λειτουργία του Ειρηνοδικείου, πλην 
του περιορισμού του αριθμού των προσδιοριζόμενων 
υποθέσεων ασφαλιστικών μέτρων, ως προς τον οποίο 
πρέπει να τροποποιηθεί ο κανονισμός και να οριστεί 
ότι οι προς συζήτηση υποθέσεις ασφαλιστικών μέτρων 
προσδιορίζονται χωρίς αριθμητικό περιορισμό. 

Κατόπιν τούτων, η Ολομέλεια κρίνει ομοφώνως ότι 
πρέπει να εγκριθεί η γενομένη τροποποίηση του Κα¬ 
νονισμού Εσωτερικής Υπηρεσίας του Δικαστηρίου αυ¬ 
τού, πλην της διατάξεως του που ορίζει ότι υποθέσεις 
ασφαλιστικών μέτρων προσδιορίζονται μέχρι 18 ανά 
δικάσιμο, από τις οποίες οι 10 είναι πρωτοείσακτες, η 
οποία πρέπει να τροποποιηθεί ως εξής: «Οι υποθέσεις 
Ασφαλιστικών Μέτρων προσδιορίζονται χωρίς αριθ¬ 
μητικό περιορισμό». 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την γενομένη με την υπ' αριθμό 619/2012 
Πράξη της Ολομέλειας του Ειρηνοδικείου Χαλκίδας 
τροποποίηση του Κανονισμού Εσωτερικής Υπηρεσίας 
του Δικαστηρίου αυτού, πλην της διατάξεως του που 
ορίζει ότι υποθέσεις ασφαλιστικών μέτρων προσδιο¬ 
ρίζονται μέχρι 18 ανά δικάσιμο, από τις οποίες οι 10 
είναι πρωτοείσακτες, την οποία τροποποιεί ως εξής: 
«Οι υποθέσεις Ασφαλιστικών Μέτρων προσδιορίζονται 
χωρίς αριθμητικό περιορισμό». 

Κρίθηκε, αποφασίσθηκε και εκδόθηκε, στην Αθήνα, 
στις 24 Ιανουάριου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.β1.9τ - β-ιπαϊΙ: ννθόπΐ3δίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































